plato-philosophy.leges 10.894
καὶ μὴν καὶ συγκρινόμενα μὲν αὐξάνεται , διακρινόμενα δὲ φθίνει τότε , ὅταν ἡ καθεστηκυῖα ἑκάστων ἕξις διαμένῃ , μὴ μενούσης δὲ αὐτῆς , διʼ ἀμφότερα ἀπόλλυται . γίγνεται δὴ πάντων γένεσις , ἡνίκʼ ἂν τί πάθος ᾖ ; δῆλον ὡς ὁπόταν ἀρχὴ λαβοῦσα αὔξην εἰς τὴν δευτέραν ἔλθῃ μετάβασιν καὶ ἀπὸ ταύτης εἰς τὴν πλησίον , καὶ μέχρι τριῶν ἐλθοῦσα αἴσθησιν σχῇ τοῖς αἰσθανομένοις . μεταβάλλον μὲν οὖν οὕτω καὶ μετακινούμενον γίγνεται πᾶν · ἔστιν δὲ ὄντως ὄν , ὁπόταν μένῃ , μεταβαλὸν δὲ εἰς ἄλλην ἕξιν διέφθαρται παντελῶς . ἆρʼ οὖν κινήσεις πάσας εἰρήκαμεν ὡς ἐν εἴδεσιν λαβεῖν μετʼ ἀριθμοῦ , πλήν γε , ὦ φίλοι , δυοῖν ; ποίαιν δή ; σχεδόν , ὠγαθέ , ἐκείναιν ὧν ἕνεκα πᾶσα ἡμῖν ἐστιν ἡ σκέψις τὰ νῦν . λέγε σαφέστερον . ψυχῆς ἦν ἕνεκά που ; πάνυ μὲν οὖν . ἔστω τοίνυν ἡ μὲν ἕτερα δυναμένη κινεῖν κίνησις , ἑαυτὴν δὲ ἀδυνατοῦσα , ἀεὶ μία τις , ἡ δὲ αὑτήν τʼ ἀεὶ καὶ ἕτερα δυναμένη κατά τε συγκρίσεις ἔν τε διακρίσεσιν αὔξαις τε καὶ τῷ ἐναντίῳ καὶ γενέσεσι καὶ φθοραῖς ἄλλη μία τις αὖ τῶν πασῶν κινήσεων . ἔστω γὰρ οὖν . οὐκοῦν τὴν μὲν ἕτερον ἀεὶ κινοῦσαν καὶ μεταβαλλομένην ὑφʼ ἑτέρου θήσομεν ἐνάτην αὖ , τήν τε ἑαυτὴν κινοῦσαν καὶ ἕτερον , ἐναρμόττουσαν πᾶσιν μὲν ποιήμασι , πᾶσιν δὲ παθήμασι , καλουμένην δὲ ὄντως τῶν ὄντων πάντων μεταβολὴν καὶ κίνησιν , ταύτην δὲ δεκάτην σχεδὸν ἐροῦμεν . παντάπασι μὲν οὖν . τῶν δὴ δέκα μάλιστα ἡμῖν κινήσεων τίνʼ ἂν προκρίναιμεν ὀρθότατα πασῶν ἐρρωμενεστάτην τε εἶναι καὶ πρακτικὴν διαφερόντως ; μυρίῳ ἀνάγκη που φάναι διαφέρειν τὴν αὐτὴν αὑτὴν δυναμένην κινεῖν , τὰς δὲ ἄλλας πάσας ὑστέρας . εὖ λέγεις . ἆρʼ οὖν ἡμῖν τῶν νῦν οὐκ ὀρθῶς ῥηθέντων μεταθετέον ἓν ἢ καὶ δύο ; ποῖα φῄς ; τὸ τῆς δεκάτης ῥηθὲν σχεδὸν οὐκ ὀρθῶς εἴρηται . πῇ ; πρῶτον γενέσει τέ ἐστιν καὶ ῥώμῃ κατὰ λόγον · τὸ δὲ μετὰ τοῦτο ἔχομεν τούτου δεύτερον , ἄρτι ῥηθὲν ἀτόπως ἔνατον . πῶς λέγεις ; ὧδε . ὅταν ἕτερον ἄλλο ἡμῖν μεταβάλῃ καὶ τοῦτο ἄλλο ἕτερον ἀεί , τῶν τοιούτων ἆρα ἔσται ποτέ τι πρῶτον μεταβάλλον ; καὶ πῶς , ὅταν ὑπʼ ἄλλου κινῆται , τοῦτʼ ἔσται ποτὲ τῶν ἀλλοιούντων πρῶτον ; ἀδύνατον γάρ .
Lemmas: καί μήν καί συγκρίνω μέν αὐξάνω , διακρίνω δέ φθίω τότε , ὅταν ὁ καθίστημι ἕκαστος ἕξις διαμένω , μή μένω δέ αὐτός , διά ἀμφότερος ἀπόλλυμι . γίγνομαι δή πᾶς γένεσις , ἡνίκα ἄν τίς πάθος εἰμί ; δῆλος ὡς ὁπόταν ἀρχή λαμβάνω αὔξη εἰς ὁ δεύτερος ἔρχομαι μετάβασις καί ἀπό οὗτος εἰς ὁ πλησίος , καί μέχρι τρεῖς ἔρχομαι αἴσθησις ἔχω ὁ αἰσθάνομαι . μεταβάλλω μέν οὖν οὕτως καί μετακινέω γίγνομαι πᾶς · εἰμί δέ ὄντως εἰμί , ὁπόταν μένω , μεταβάλλω δέ εἰς ἄλλος ἕξις διαφθείρω παντελής . ἆρα οὖν κίνησις πᾶς λέγω ὡς ἐν εἶδος λαμβάνω μετά ἀριθμός , πλήν γε , ὦ φίλος , δύο ; ποία δή ; σχεδόν , ἀγαθός , ἔκεινος ὅς ἕνεκα πᾶς ἐγώ εἰμί ὁ σκέψις ὁ νῦν . λέγω σαφής . ψυχή εἰμί ἕνεκα που ; πάνυ μέν οὖν . εἰμί τοίνυν ὁ μέν ἕτερος δύναμαι κινέω κίνησις , ἑαυτοῦ δέ ἀδυνατέω , ἀεί εἷς τις , ὁ δέ ἑαυτοῦ τε ἀεί καί ἕτερος δύναμαι κατά τε σύγκρισις ἐν τε διάκρισις αὔξη τε καί ὁ ἐναντίος καί γένεσις καί φθορά ἄλλος εἷς τις αὖ ὁ πᾶς κίνησις . εἰμί γάρ οὖν . οὐκοῦν ὁ μέν ἕτερος ἀεί κινέω καί μεταβάλλω ὑπό ἕτερος τίθημι ἔνατος αὖ , ὁ τε ἑαυτοῦ κινέω καί ἕτερος , ἐναρμόζω πᾶς μέν ποίημα , πᾶς δέ πάθημα , καλέω δέ ὄντως ὁ εἰμί πᾶς μεταβολή καί κίνησις , οὗτος δέ δέκατος σχεδόν λέγω . παντάπασι μέν οὖν . ὁ δή δέκα μάλα ἐγώ κίνησις τίς ἄν προκρίνω ὀρθός πᾶς ἐρρωμένος τε εἰμί καί πρακτικός διαφερόντως ; μυρίος ἀνάγκη που φημί διαφέρω ὁ αὐτός ἑαυτοῦ δύναμαι κινέω , ὁ δέ ἄλλος πᾶς ὕστερος . εὖ λέγω . ἆρα οὖν ἐγώ ὁ νῦν οὐ ὀρθός λέγω μεταθετέω εἷς ἤ καί δύο ; ποῖος φημί ; ὁ ὁ δέκατος λέγω σχεδόν οὐ ὀρθός λέγω . πῇ ; πρῶτος γένεσις τε εἰμί καί ῥώμη κατά λόγος · ὁ δέ μετά οὗτος ἔχω οὗτος δεύτερος , ἄρτι λέγω ἄτοπος ἔνατος . πῶς λέγω ; ὧδε . ὅταν ἕτερος ἄλλος ἐγώ μεταβάλλω καί οὗτος ἄλλος ἕτερος ἀεί , ὁ τοιοῦτος ἆρα εἰμί ποτέ τις πρῶτος μεταβάλλω ; καί πῶς , ὅταν ὑπό ἄλλος κινέω , οὗτος εἰμί ποτέ ὁ ἀλλοιόω πρῶτος ; ἀδύνατος γάρ .